Partanen (elokuva)

Partanen on Juha Koirasen käsikirjoittama ja ohjaama tragikoominen televisioelokuva vuodelta 2003. Väljästi Herman Melvillen pienoisromaaniin Bartleby pohjautuvassa tarinassa taitava mutta oudosti käyttäytyvä uusi työntekijä sekoittaa konepajayrittäjä Partasen elämän tilanteessa, jossa tämä on juuri ajautunut myös avioeroon.

Vastaanotto
Seura-lehden Henri Waltter Rehnström kirjoitti, ettei suomalaisen miehen ahdistusta ole usein onnistuttu kuvaamaan tavalla, joka yhtä aikaa sekä koskettaa että huvittaa. Hän kehui myös Risto Tuorilan pääroolia yhdeksi tämän parhaista. Keskisuomalaisessa elokuva otsikoitiin vuoden 2008 uusintaesityksen alla yhdeksi parhaista Suomessa tehdyistä.

Lähteet

Suomalaiset televisioelokuvat
Vuoden 2003 suomalaiset elokuvat